wickkiey/tamil-wikipedia-chunked huggingface dataset:
# ஆவியர்

**ஆவியர்** என்போர் சங்க காலக் குடிமக்களில் ஒரு சாரார். இவர்கள் வாழ்ந்த ஊர் ஆவினன்குடி என வழங்கப்பட்டது. ஆவின் நன்குடி என்பது குற்றமொன்றில்லாத ஆயர் நற்குடியைக் குறிக்கும். இவர்கள் பசுக்களைப் பாதுகாக்கும் இடையர் குடியினர் ஆவர். இவர்கள் மிகுந்த உடல் வலிமை, வீரம், பகைவரை அச்சுறுத்தும் தோற்றம் ஆகியவற்றைக் கொண்டு விளங்கினராம்.  
இவர்களது அரசன் ஆவிக்கோ, ஆவியர் பெருமகன் என்றெல்லாம் குறிப்பிடப்படுகிறான். முருகன் நற்பேர் ஆவி என்பவன் இவர்களில் குறிப்பிடத் தக்கவன். வையாவி என்பது இம்மக்கள் வாழ்ந்த மற்றொரு பகுதி. இப்பகுதி அரசன் வையாவிக்கோ என்றும், வையாவிக்கோமான் என்றும் குறிப்பிடப்படுகின்றனர். வையாவிக்கோப் பெரும்பேகன் வேளாவிக்கோமான் பதுமன் ஆகியோர் இப்பகுதியை ஆண்ட மன்னர்களில் குறிப்பிடத் தக்கவர்கள்.  
பதிற்றுப்பத்து நான்காம் பத்தின் பாட்டுடைத் தலைவன் களங்காய்க்கண்ணி நார்முடிச் சேரல். இவனது தந்தை இரண்டாம் பத்தின் தலைவன் சேரலாதன். தாய் வேளாவிக்கோமான் பதுமன் என்பானின் தேவி.
பதிற்றுப்பத்து ஆறாம் பத்தின் தலைவன் ஆடுகோடுபாட்டுச் சேரலாதன். இவனது தந்தை குடக்கோ நெடுஞ்சேரலாதன். தாய் வேளாவிக் கோமான் என்பவனின் தேவி.  
தேவி என்னும் சொல்லைச் சங்கப் பாடல்களைத் தொகுத்தவர்கள் அரசன் மகள் இளவரசியைக் குறிக்கும் வகையில் இங்கு பயன்படுத்தியுள்ளனர். இச்சொல்லை மனைவியைக் குறிக்கப் பயன்படுத்தும்போது பூதபாண்டியன் தேவி பெருங்கோப்பெண்டு என்று விளங்கும் வகையில் குறிப்பிட்டுள்ளனர். கோப்பெருந்தேவி என்று பாண்டியன் மனைவியைச் சிலப்பதிகாரம் குறிப்பிடுகிறது.
# பின்னத்தூர் அ. நாராயணசாமி ஐயர்

**பின்னத்தூர் அ. நாராயணசாமி ஐயர்** (1862 செப்டம்பர் 10 - 1914 சூலை 30]), தமிழறிஞர்; உரையாசிரியர்; நினைவாற்றல் கலைஞர்; கவிஞர்; தமிழாசிரியர். மொழிபெயர்ப்பாளர்.
# பின்னத்தூர் அ. நாராயணசாமி ஐயர்

## பிறப்பு

திருவாரூர் மாவட்டம் திருத்துறைப்பூண்டி வட்டத்தில் உள்ள பின்னத்தூர் என்னும் சிற்றூரில் அப்பாசாமி ஐயர் என்னும் வேங்கடகிருட்டிணன் – சீதாலட்சும் இணையருக்கு மூத்தமகனாக 1862 செப்டம்பர் 10 ஆம் நாள் பிறந்தார். இவருக்கு பெற்றோர் இட்ட இயற்பெயர் இலட்சுமி நாராயண அவதானிகள் என்பது ஆகும். இவருக்கு மூன்று தம்பிகளும் மூன்று தங்கைகளும் இருந்தனர்.
# பின்னத்தூர் அ. நாராயணசாமி ஐயர்

## கல்வி

நாராயணாசாமி தனது தொடக்கக்கல்வியை கிருட்டிணாபுரம் முத்துராம பாரதியரின் திண்ணைப்பள்ளியில் பெற்றார். தமிழ் இலக்கண, இலக்கியங்களை மறைக்காட்டில் தங்கியிருந்த ஈழத்துப் புலவர் பொன்னம்பலம் பிள்ளை என்பவரிடம் கற்றார்.
# பின்னத்தூர் அ. நாராயணசாமி ஐயர்

## பணி

இவர் 1899 ஆம் ஆண்டு முதல் 1914 ஆம் ஆண்டு வரை கும்பகோணம் உயர்நிலைப் பள்ளியில் தமிழாசிரியராகப் பணியாற்றினார்.
# பின்னத்தூர் அ. நாராயணசாமி ஐயர்

## உரை

இவர் சங்க இலக்கியத்தில் ஒன்றான நற்றிணைக்கு உரை எழுதி இருக்கிறார். ==
1. நீலகண்டேசுரக் கோவை
1. இடும்பாவன புராணம்
1. இறையனாற்றுப்படை
1. சிவபுராணம்
1. சிவகீதை
1. நரிவிருத்தம்
1. மாணாக்கராற்றுப்படை (1900)
1. இயன்மொழி வாழ்த்து
1. தென்றில்லை (தில்லைவளாகம்) உலா
1. தென்றில்லைக் கலம்பகம்
1. பழையது விடு தூது
1. மருதப்பாட்டு
1. செருப்பு விடு தூது
1. தமிழ் நாயக மாலை
1. களப்பாழ்ப் புராணம்
1. இராமாயண அகவல்
1. அரதைக்கோவை
1. வீர காவியம்
1. வன்மீகரும் தமிழும்
# பின்னத்தூர் அ. நாராயணசாமி ஐயர்

## மறைவு

நாராயணசாமி நீரிழிவு நோயால் அவதிப்பட்டு பின்னத்தூரில் 1914 சூலை 30 ஆம் நாள் மறைந்தார்.
# மழவர்

**மழவர்** என்போர் மழநாட்டை ஆண்ட அரசமரபினர் ஆவர்.
# மழவர்

## மழவர் எனும் சொல்லின் பொருள்

சில ஆய்வாளர்கள், தொல்காப்பியத்தில் வரும் "மழவுங் குழவும் இளமைப் பொருள்" எனும் வரியை வைத்து, **மழவர்கள்** என்போர் தனிக்குடியல்ல. எல்லாப் பழங்குடியிலும் இருந்த **இளம் வீரர்களை** குறிக்கும் சொல் என்றும் குறிப்பாக தண்டாரணியம், குதிரைமலை, அதியமானின் தகடூர், ஓரியின் கொல்லிமலை, திருச்சியில் உள்ள திருப்பாச்சில் போன்ற தமிழ்நாட்டின் பலப் பகுதிகளில் வாழ்ந்துவந்த சங்ககால மக்கள் இப்பெயரில் அறியப்பட்டனர் என்றும் கூறுவர்.  
ஆனால், இதுவரை கிடைத்துள்ள தொல்லியல் மற்றும் இலக்கிய மூலச்சான்றுகளை வைத்துப் பார்க்கும் போது, மழவர் என்பது குடிப்பெயர் எனவும் அவர்கள் ஆண்ட நாடு மழநாடு என்று அழைக்கப்பட்டது எனவும் அறியமுடிகிறது. மழவர்கள் கொல்லிமலைக்குரியவர்கள். கொல்லிக் காவலன் என்று வல்வில்ஓரி குறிப்பிடப்படுகின்றார். மழவர்கள் சங்ககாலத்தில் சிறந்த வீரர்களாக விளங்கியிருக்கின்றனர். உருவக்குதிரை மழவர், கழற்சான் மழவர், பெருந்தோண்மழவர், நெடுவேள்மழவர், வன்கை மழவர், என்று சங்க இலக்கியத்தில் இவர்கள் குறிக்கப்பெறுகின்றனர், இம்மழவர்கள் முல்லையும், குறிஞ்சியும் முறையில் திரிந்து நல்லியல் பிழந்து நடுக்குற்ற காலத்தில் பாலைவழி நின்று வழிப் பறிசெய்தும், வேட்டையாடியும் வாழ்ந்தனர் என்று சங்க அகப்பாடல்களால் அறியலாம்.  
**“கல்லா மழவர் வில்லிடை விளங்கிய துன்னருங் கவலை யருஞ்சுரம்”**  
**“நோன்சிலை மழவர் ரூன்புழக் கயருஞ்சுரன்"**
# மழவர்

## இடம்

திருச்சிராப்பள்ளிக்கு மேல்பால் காவிரியாற்றுக்கு வடபுறத்திலுள்ள பகுதி முதல் பண்டைய எருமைநாடு வரை (தற்போதய மைசூர்) தற்கால நாமக்கல், சேலம், தருமபுரி, கிருஷ்ணகிரி, பெரம்பலூர், அரியலூர், திருவண்ணாமலை மாவட்டத்தின் மேற்கு பகுதி, திருச்சி மாவட்டத்தின் சில பகுதிகள் மற்றும் கரூர் மாவட்டத்தின் சில பகுதிகளை உள்ளடக்கியது மழநாடு. கி.மு. முதல் கி.பி. வரை மழநாட்டின் வரலாறு நீள்கிறது. சங்ககால புலவர் ஔவையாரால் பாடப்பட்ட அதியமான்கள், வல்வில் ஓரி, கொல்லி மழவன் போன்றவர்களும், பிற்காலத்தில் கி.பி. 16 ம் நூற்றாண்டில் அரியலூர் ஜமீன் சமஸ்தானத்தை ஆண்ட ஒப்பில்லா மழவராயர், தஞ்சாவூர் புனவாசல் பகுதியை கி.பி. 17ஆம் நூற்றாண்டில் ஆண்ட மழவராய பண்டாரத்தார் போன்ற மழவராய மரபினர் ஆண்டு வந்தனர். தமிழ் தாத்தா உ.வே.சாமிநாதையரின் முன்னோர்கள் இந்த அரியலூர் மழவராயர்களால் போற்றப்பட்டனர். மழநாடு எல்லை குறித்த கல்வெட்டுகள் கருநாடக மாநிலத்தில் கிடைத்துள்ளன.
# மழவர்

## இடம்

### மழகொங்கம்

கி.பி. 770ல் வெளியிடப்பட்ட வேள்விக்குடி செப்பேடுகள் மழகொங்கம் பகுதியைக் குறிப்பிடுகின்றன. அதில், இராஜசிம்மன்(மாறவர்மன்), பூக்கள் விரிகின்ற சோலைகளையுடைய காவிரியைக் கடந்து அழகமைந்த வில்லினால் மழகொங்கம் பகுதியை அடிப்படுத்தினான் என்றுள்ளது. இந்த மழகொங்கம் தமிழ் நாட்டிலே காவிரியின் வடகரையில் உள்ளது. அப்போது, சங்க இலக்கியத்தில் மழவர் பெருமகன் என்றழைக்கப்படும் அதியமான்கள் இப்பகுதியை ஆண்டு வந்தார்கள். அதியமான்கள் உருவாக்கிய கோயில்களே நாமக்கல் குகைக்கோயில்கள். தமிழக அரசியல் வரலாற்றில் மழகொங்கம் முக்கியப் பங்கு வகித்தது. மலை வளமும் நீர் வளமும் மிக்கது. இப்பகுதி கிழக்கே பாச்சில்(திருவாசி) வரை பரவியிருந்தது. திருச்சி மாவட்டத்தில் உள்ள திருமழபாடி பண்டை நாளில் மழவர் ஊராகத் திகழ்ந்தது.
# மழவர்

## இடம்

### மழநாடு

தற்கால திருப்பூர் மாவட்டம் தாராபுரம் வட்டம் பிரம்மியம் எனும் ஊரில் கிடைத்த கி.பி. 998ஆம் ஆண்டு கல்வெட்டில் **மழநாடு** என்றொரு நாடு இருப்பது பதிவாகியுள்ளது. கி.பி. 11ஆம் நூற்றாண்டில் தொல்காப்பியத்திற்கு இயற்றப்பட்ட இளம்பூரணர் உரையில் மழநாடு என்றொரு நாடு இருப்பது குறிப்பிடப்படுகிறது. மேலும், இந்த மழநாடு திருச்சிராப்பள்ளிக்கு மேல்பால் காவிரியாற்றுக்கு வடபுறத்திலுள்ள பகுதி என்று அகராதிகள் கூறுகின்றன. மேலும், மழகொங்கம், மழபுலம் ஆகிய சொற்களுக்கு அருத்தம் மழநாடு என்று அகராதிகள் குறிப்பிடுகின்றன. கி.பி. 12ஆம் நூற்றாண்டின் முற்பாதியில் இயற்றப்பட்ட பெரியபுராணம் மேல்மழநாட்டை *மேன்மழநாடு எனும் நீர்நாடு* என்று குறிப்பிடுகிறது. சங்க இலக்கியமான புறநானூற்றில் அதியமான் நெடுமான் அஞ்சியை ஔவையார் **மழவர் பெருமகன்** என்றும் **தலை நீர் நாடன்** என்றும் அழைக்கிறார். இதன் மூலம், **மழவர் பெருமகனான** அதியமான் நெடுமான் அஞ்சியின் ஆட்சிக்கு உட்பட்டிருந்த நாடு **தலைநீர் நாடு** எனப் பெயர் பெற்றிருந்தது என்பதும் இங்கு ஒப்புநோக்கத்தக்கது. கல்வெட்டுகளில் தலைநீர் என்ற சொல் *முதல் மடைப் பாய்ச்சல்* என்ற அருத்தத்தில் பயின்று வரும். இதன் மூலம் காவிரியாறு முதன்முதலில் பாயும் நாடு *தலைநீர் நாடு* என்பது புலப்படும். இப்பெரியபுராணத்துப் பாடலின் உரையிலிருந்து மழநாடு மேல்மழநாடு, கீழ்மழநாடு முதலிய நிலப்பகுப்புகளை உடையது என்றும் அதில் கீழ்மழநாட்டை திருச்சிராப்பள்ளி மாவட்டம் திருவாசியைத் தலைநகராகக் கொண்டு கொல்லி மழவன் எனும் அரசன் ஆண்டான் என்றும் அறியமுடிகிறது. இதன் மூலமும், மழநாடு என்றொரு நாடு இருப்பது நமக்குத் தெரியவருகிறது.
# மழவர்

## இடம்

### மழவர் பெயரில் உள்ள இடங்கள்

#### வரலாற்று இடப்பெயர்கள்

1. தற்கால தருமபுரி மாவட்டம் அரூர் வட்டத்தில் உள்ள சின்னாங்குப்பம் என்னும் ஊரில் கிடைத்த கி.பி. 8-9ஆம் நூற்றாண்டு நடுகல் கல்வெட்டில், கங்க மன்னன் ஸ்ரீ புருசவருமனது ஆட்சிக் காலத்தில் பிருணிதுவியார்(கல்வெட்டியலார் ச. கிருஷ்ணமூர்த்தி பிருதிவிராயர் என படித்து உள்ளார்) என்பவர் புறமலை நாட்டை ஆண்டு வந்தார் என்றும் அவர் **மழவூர்த்** தொறுக் கொள்ளச் சென்ற போது அப்பூசலில் செருப்பச்சடையன் என்ற வீரன் இறந்து பட்டான் என்றும் அவ்வீரனுக்கு எடுக்கப்பட்டதே அந்த நடுகல் என்ற செய்தியும் பதிவாகியுள்ளது.
1. தற்கால தருமபுரி மாவட்டம் அரூர் வட்டத்தில் உள்ள சிந்தல்பாடி என்னும் ஊரில் கிடைத்த கி.பி. 14ஆம் நூற்றாண்டு கல்வெட்டில், கானப்பள்ளி எனும் ஊரில் **மழவராயப்புத்தேரி** எனும் ஏரி இருந்ததாகக் குறிப்பிடப்படுகிறது.
# மழவர்

## இடம்

### மழவர் பெயரில் உள்ள இடங்கள்

#### தற்கால இடப்பெயர்கள்

| இடப்பெயர் | தற்கால ஊர் | மாநிலம் | மாவட்டம் | ஊராட்சி ஒன்றியம் | ஊராட்சி |  |
| --- | --- | --- | --- | --- | --- | --- |
| மழபாடி | திருமலவாடி, திருமல்வாடி | தமிழ்நாடு | தருமபுரி |  |  |  |
| மழபாடி | திருமழபாடி | தமிழ்நாடு | அரியலூர் | திருமானூர் | திருமழபாடி |  |
| மழபாடி | மழவன் சேரம்பாடி | தமிழ்நாடு | நீலகிரி | கூடலூர் | சேரங்கோடு |  |
| மழவராயநல்லூர் | மழவராயநல்லூர் | தமிழ்நாடு | அரியலூர் | தா. பழூர் | கடம்பூர் |  |
| மழவராயநல்லூர் | மழவராயநல்லூர் | தமிழ்நாடு | அரியலூர் | தா. பழூர் | கீழநத்தம் |  |
| மழவராயநல்லூர் | மழவராயநல்லூர் | தமிழ்நாடு | கடலூர் | கடலூர் | சி. என். பாளையம் |  |
| மழவராயநல்லூர் | மழவராயநல்லூர் | தமிழ்நாடு | கடலூர் | கீரப்பாளையம் | மழவராயநல்லூர் |  |
| மழவராயநல்லூர் | மழவராயநல்லூர் | தமிழ்நாடு | பெரம்பலூர் | வேப்பூர் | எழுமூர் |  |
| மழவராயனூர் | மழவராயனூர் | தமிழ்நாடு | விழுப்புரம் | உளுந்தூர்பேட்டை | மழவராயனூர். எ |  |
| மழவராயனூர் | மழவராயனூர் | தமிழ்நாடு | விழுப்புரம் | கோலியனூர் | மழவராயனூர் |  |
| மழவராயனூர் | மழவராயனூர் | தமிழ்நாடு | விழுப்புரம் | திருவெண்ணெய்நல்லூர் | மழவராயனூர். டி |  |
| மழவூர் | சன்னபட்னா | கருநாடகம் | ராமநகரம் | சன்னபட்னா | சன்னபட்னா |  |
| மழவூர் | மாலூர்பட்னா | கருநாடகம் | ராமநகரம் | சன்னபட்னா | மாலூர்பட்னா |  |
| மழவன்பற்று | மழுவம்பட்டு | தமிழ்நாடு | திருவண்ணாமலை | தண்டராம்பட்டு | வாணாபுரம் |  |
| மழவன்கரணை | மழவங்கரணை | தமிழ்நாடு | திருவண்ணாமலை | தெள்ளாறு | மழவங்கரணை |  |
| மழவன்கரணை | மழுவங்கரணை | தமிழ்நாடு | காஞ்சிபுரம் | சித்தாமூர் | மழுவங்கரணை |  |
| மழவன்தாங்கல் | மழவந்தாங்கல் | தமிழ்நாடு | விழுப்புரம் | செஞ்சி | மாவந்தாங்கல் |  |
| மழவன்கொல்லை | மழுவங்கொல்லை | தமிழ்நாடு | காஞ்சிபுரம் | மதுராந்தகம் | லஷ்மிநாராயணபுரம் |  |
| மழவராயன்பட்டி | மழவராயம்பட்டி | தமிழ்நாடு | புதுக்கோட்டை | அன்னவாசல் | வெள்ளஞ்சார் |  |
| மழவராயன்பட்டி | மழவராயன்பட்டி | தமிழ்நாடு | புதுக்கோட்டை | திருவரங்குளம் | மாஞ்சான்விடுதி |  |
| மழவரான்பட்டி | மழவரான்பட்டி | தமிழ்நாடு | புதுக்கோட்டை | கறம்பக்குடி | வந்தான்விடுதி |  |
| மழவரான்பட்டி | மழவராம்பட்டி | தமிழ்நாடு | புதுக்கோட்டை | விராலிமலை | களமாவூர் |  |
| மழவரான்பட்டி | மழவராம்பட்டி | தமிழ்நாடு | புதுக்கோட்டை | குளத்தூர் | குளத்தூர் |  |
| உடையமழவராயன்பட்டி | உடையமழவராயன்பட்டி | தமிழ்நாடு | புதுக்கோட்டை | குன்னாண்டார்கோயில் | குளத்தூர் |  |
| மழவச்சேரி | மழவச்சேரி | தமிழ்நாடு | திருவாரூர் | குடவாசல் | அன்னவாசல் |  |
| மழவராயநத்தம் | மளவராயநத்தம் | தமிழ்நாடு | தூத்துக்குடி | ஆழ்வார்திருநகரி | மளவராயநத்தம் |  |
| மழவராச்சி தோப்பு | மழவராச்சி தோப்பு | தமிழ்நாடு | தஞ்சாவூர் | ஒரத்தநாடு | பொய்யுண்டார்கோட்டை |  |
| மழவராயர் தெரு | மழவராயர் தெரு | தமிழ்நாடு | தஞ்சாவூர் | ஒரத்தநாடு | பொய்யுண்டார்கோட்டை |  |
| மழவராயர் தெரு | மழவராயர் தெரு | தமிழ்நாடு | தஞ்சாவூர் | ஒரத்தநாடு | ஒக்கநாடு மேலையூர் |  |
| மழவமாடிக்கொல்லை | மழவமாடிக்கொல்லை | தமிழ்நாடு | தஞ்சாவூர் | ஒரத்தநாடு | நெய்வேலி வடக்கு |  |
| மழவராயனேந்தல் | மழவராயனேந்தல் | தமிழ்நாடு | சிவகங்கை | திருப்புவனம் | மழவராயனேந்தல் | } |
# மழவர்

## வரலாற்றுச் சான்றுகள்

### தொல்லியல் மூலங்கள் தரும் செய்திகள்

#### கி.பி. 6ஆம் நூற்றாண்டு

1. வேலூர் மாவட்டம் வாணியம்பாடி வட்டம் அசுரம்சேரி எனும் ஊரில் வட்டெழுத்து பொறிப்பு பெற்ற கி.பி. 6ஆம் நூற்றாண்டு நடுகல் கல்வெட்டில், பல்லவன் சிம்மவர்மனுடைய இருபத்தொன்பதாவது ஆட்சி ஆண்டில் (கி.பி. 524) ஆடி மாதம் புணர்பூச நட்சத்திரம் கூடிய நாளின் போது தகடூரின் பிடி மண்ணேரிக் கிழக்குப் பகுதியை ஆள்பவருடைய படையை எதிர்த்து இலாட நாடு ஆளும் அரைசர், **மழவரைசர்** ஆகியோர் இணைந்த கூட்டுப் படையைச் சேர்த்துக் கொண்டு போரிட்டு வென்று வீர சாவடைந்தார் கங்க அதி அரைசர் உடைய படைத் தலைவரான கல்நாட்டின் மாதன் பெருதிஅரைசர் என்பவர், என்னும் செய்தி பதிவாகியுள்ளது.
# மழவர்

## வரலாற்றுச் சான்றுகள்

### தொல்லியல் மூலங்கள் தரும் செய்திகள்

#### கி.பி. 8ஆம் நூற்றாண்டு

1. கி.பி. 770ல் வெளியிடப்பட்ட வேள்விக்குடி செப்பேடுகள் மழகொங்கம் பகுதியைக் குறிப்பிடுகின்றன. அதில், இராஜசிம்மன்(மாறவர்மன்), பூக்கள் விரிகின்ற சோலைகளையுடைய காவிரியைக் கடந்து அழகமைந்த வில்லினால் **மழகொங்கம்** பகுதியை அடிப்படுத்தினான் என்றுள்ளது. இந்த மழகொங்கம் தமிழ் நாட்டிலே காவிரியின் வடகரையில் உள்ளது.
# மழவர்

## வரலாற்றுச் சான்றுகள்

### தொல்லியல் மூலங்கள் தரும் செய்திகள்

#### கி.பி. 8-9ஆம் நூற்றாண்டு

1. தற்கால தருமபுரி மாவட்டம் அரூர் வட்டத்தில் உள்ள சின்னாங்குப்பம் என்னும் ஊரில் கிடைத்த நடுகல் கல்வெட்டில், கங்க மன்னன் ஸ்ரீ புருசவருமனது ஆட்சிக் காலத்தில் பிருணிதுவியார்(கல்வெட்டியலார் ச. கிருஷ்ணமூர்த்தி பிருதிவிராயர் என படித்து உள்ளார்) என்பவர் புறமலை நாட்டை ஆண்டு வந்தார் என்றும் அவர் **மழவூர்த்** தொறுக் கொள்ளச் சென்ற போது அப்பூசலில் செருப்பச்சடையன் என்ற வீரன் இறந்து பட்டான் என்றும் அவ்வீரனுக்கு எடுக்கப்பட்டதே அந்த நடுகல் என்ற செய்தியும் பதிவாகியுள்ளது. இக்கல்வெட்டில் **மழற்பையன்** என்ற சொல் **மழவர் மகன்** என்ற அருத்தத்தில் பயின்று வந்துள்ளது.
# மழவர்

## வரலாற்றுச் சான்றுகள்

### தொல்லியல் மூலங்கள் தரும் செய்திகள்

#### கி.பி. 10ஆம் நூற்றாண்டு

1. கண்டராதித்த சோழனின் பட்டத்தரசி, அருண்மொழிவர்மனை(முதலாம் இராஜராஜ சோழன்) வளர்த்த வளர்ப்புத்தாய், செம்பியன் மாதேவி, மழவர் குடியில் பிறந்தவராவார். இவர் கொல்லி மலை மழவரையரின் மகளாராவார். இவரை கல்வெட்டுக்கள் **ஸ்ரீ உத்தம சோழதேவரை திருவயிறு வாய்த்த மழவரையர் மகளார் பராந்தக மாதேவ (டிகளார்) ராந செம்பியன் ம(ர)ஹ(ர) தேவியார்** என்றும் **மேற்கெழுந்தருளிய தேவர் கண்டராதித்த தேவர் தேவியார், மழப் பெருமானடிகள் மகளார் பராந்தகன் மா தேவடிகளான செம்பியன் மா தேவியார்** என்றும் கூறும். இவரது காலம் கி.பி.910-1001 ஆகும்.
1. அருண்மொழிவர்மனின்(முதலாம் இராஜராஜ சோழன்) தந்தை சுந்தர சோழனின் மனைவி, முதலாம் இராஜராஜ சோழனின் தாய், வானவன் மாதேவி, மலையமான் வமிசத்து மழவர் குடியில் பிறந்தவராவார்.
1. தற்கால திருப்பூர் மாவட்டம் தாராபுரம் வட்டம் பிரம்மியம் எனும் ஊரில் கிடைத்த கி.பி. 998ஆம் ஆண்டு கல்வெட்டில் **மழநாடு** என்ற சொல் பதிவாகியுள்ளது. மற்றொரு கல்வெட்டு சன்னபட்னா எனும் ஊரை **சிறியமழவூர்** என்று குறிப்பிடுகிறது. இதன்மூலம், மழவூர்பட்டினம் என்னும் ஊர் மாலூர்பட்டினம் என்றும் சின்னமழவூர்பட்டினம் என்ற பெயர் சின்னபட்டினம் என்றாகி இன்று சன்னபட்னா என்றும் வழங்கப்படுவது புலனாகிறது.
# மழவர்

## வரலாற்றுச் சான்றுகள்

### தொல்லியல் மூலங்கள் தரும் செய்திகள்

#### கி.பி. 11 ஆம் நூற்றாண்டு

1067 ஆம் ஆண்டு வீர ராசேந்திரன் ஆட்சியில், திருச்சிராப்பள்ளி பகுதியில் கரூர் பசுபதீச்சரர் கோயிலின் தென்புறச்சுவர் கல்வெட்டுக்களில் வந்துள்ள உடன் கூட்டத்து அதிகாரிகளின் பெயர்களில் க்ஷத்திரிய சிகாமணி வளநாட்டு, ஐயங்கொண்ட சோழ நல்லூருடையான் உதைய திவாகரன் கூத்தாடுவானான வீரராசேந்திர மழவராயர் என்பவர் குறிப்பிடப்படுகிறார்.
# மழவர்

## வரலாற்றுச் சான்றுகள்

### தொல்லியல் மூலங்கள் தரும் செய்திகள்

#### கி.பி. 13 ஆம் நூற்றாண்டு

1248 ஆம் ஆண்டு மாறவர்மன் சுந்தரபாண்டியன் ஆட்சியில் திருவெறும்பூர் எறும்பீசுவரர் கோயில் கல்வெட்டில் அய்யன் மழவராயார் என்பர் குறிப்பிடப்படுகிறார்.
# மழவர்

## வரலாற்றுச் சான்றுகள்

### தொல்லியல் மூலங்கள் தரும் செய்திகள்

#### கி.பி. 14ஆம் நூற்றாண்டு

1. தற்கால தருமபுரி மாவட்டம் அரூர் வட்டத்தில் உள்ள சிந்தல்பாடி என்னும் ஊரில் கிடைத்த கல்வெட்டில், கானப்பள்ளி எனும் ஊரில் **மழவராயப்புத்தேரி** எனும் ஏரி இருந்ததாகக் குறிப்பிடப்படுகிறது.  
15 ஆம் நூற்றாண்டு புதுக்கோட்டை மாவட்டம் ,குளத்தூர் வட்டம், குன்றாண்டார் கோவில் கல்வெட்டில் தேவாண்டான் மழவராயர் என்பர் குறிப்பிடப்படுகிறார்.
# மழவர்

## வரலாற்றுச் சான்றுகள்

### தொல்லியல் மூலங்கள் தரும் செய்திகள்

#### கி.பி. 16ஆம் நூற்றாண்டு

1. தற்கால திருவண்ணாமலை மாவட்டத்தில் உள்ள தேசூர் பேரூராட்சியில் உள்ள ஈசுவரன் கோவிலில் உள்ள கி.பி. 1528ஆம் ஆண்டு கல்வெட்டில், **சி(சீ)ர்மழவர் குலம்** என்ற சொல் பதிவாகியுள்ளது. இக்கல்வெட்டு படி, *கரிதுர்க்க நாவலற்கருள் கம்பையாதிபன் கன்னன் மிகு பொன்னைநாடன் கார்போலவந்த பாரியாழ்வானுக்கந்ததொரு கருணை* உண்ணாமுலையன் என்பவன், திருமருவுமிசுரத்திம்மையன் என்பவனின் கிறுபைகொண்டு, **சி(சீ)ர்மழவர் குலம்** விளங்கத் தேசூரிலே செங்கை வேலாயுதனுக்கொரு திருக்கோவிலைக் கட்டுவித்தான் என்றுள்ளது.
1. தற்கால திருப்பூர் மாவட்டம் தாராபுரம் வட்டம் மயில்ரங்கம் எனும் ஊரில் கிடைத்த கி.பி. 1532ஆம் ஆண்டு கல்வெட்டில் **மாடைகளில் மழவராயர்**, **அவினாசி மழவராயர்** ஆகிய சொற்கள் பதிவாகியுள்ளன.
# மழவர்

## வரலாற்றுச் சான்றுகள்

### இலக்கிய மூலங்கள் தரும் செய்திகள்

#### சங்ககாலம்

##### சங்க இலக்கியங்களில் மழவர்
இவர்கள் மணிகட்டிய வேலை ஏந்திப் போர் புரியும் பாங்கினர். வள்ளல் அதியமான் நெடுமான் அஞ்சியும் பல்யானைச் செல்கெழு குட்டுவன் மூன்றாம் பத்தின் தலைவன். இவன் மழவர்களைக் காக்கும் கவசமாக விளங்கினான். இவர்கள் ஆயர் குலத்தின் ஒரு பிரிவினர் ஆவர். இம்மழவர் குடியினர் தண்டாரணியப் பகுதியிலும் வாழ்ந்தனர். இவர்கள் வருடை ஆடுகளைப் பிடித்துவந்து பழக்கப்படுத்தி வளர்த்து அதன் பயனைத் துய்த்து வந்தனர். ஆறாம்பத்துத் தலைவன் ஆடுகோட்பாட்டுச் சேரலாதன் அவர்களின் ஆடுகளைக் கவர்ந்துவந்து தன் நாட்டுத் தொண்டி மக்களுக்கு வழங்கினான். அன்றியும் ஆடுகளைக் கவர்ந்து வரும்போது எதிர்த்த ஏனை கரந்தை மழவரையும் போரில் வென்றான். மழவர் வில்லும் அம்பும் ஏந்தியவராய் வீளை (வாய் ஊதல்) அடித்துக்கொண்டு நாள்தோறும் ஆனிரைகள் மேய்த்து வருவர்.  
பாண்டியன் தலையாலங்கானத்துச் செருவென்ற நெடுஞ்செழியன் விடியும் பொழுதில் தன்னைத் தாக்கிய மழவர்களை விரட்டினான் மழவர் குடியினர் குதிரைமலை நாட்டில் வாழ்ந்துவந்தனர். பொதினி எனப்பட்ட பழனிமலை அரசன் தனைத் தாக்கிய இந்த மழவர்களை விரட்டினான். திருச்சி மாவட்டத்தில் திருப்பாச்சில் ஆசிரமத்தைத் தலைநகராகக் கொண்டு கொல்லி மழவன் என்பவன் ஆட்சிபுரிந்துவந்தான். இது இடைக்கால நிலை. இக்காலத்துத் திருமழபாடி முற்காலத்தில் மழவர்குடியினர் வாழ்ந்த இடம் எனக் கருத இடமுண்டு. இவர்கள் வாழ்ந்த ஊர் பாடி என்று வருவதால் இவர்கள் முல்லை நில குடியினர் என்பது விளங்குகிறது.  
சிற்றுரை சேர்ந்த ஆயர்கள் கையை தலை மீது வைத்து வருந்தும்படி கொழுத்த ஆவினை கவர்ந்து அதன் இறைச்சியை பாலைத்திணை மழவர் உண்டனர் என்றும், கன்றினையுடைய பசுவினை கொன்று உண்டனர் என்றும் கடவுளுக்கும் காணிக்கையாக பலியிட்டனர் என்றும் அறிய முடிகிறது.  
##### மழபுலம்
மழபுலம் என்பது சங்ககாலத்தில் மழவர் வாழ்ந்த நாடு.  
வேங்கட நாட்டை ஆண்ட தமிழ்மன்னன் புல்லி  
இவன் மழவர்களை வணங்கச் செய்து அவர்களது நாட்டைத் தன் ஆட்சியின் கீழ்க் கொண்டுவந்தான்.  
சங்ககாலப் புலவர் மாமூலனார் இந்தச் செய்தியைக் குறிப்பிடுகிறார்..
கள்வர் கோமான் மழபுலம் வணக்கிய மாவண் புல்லி
# மழவர்

## வரலாற்றுச் சான்றுகள்

### இலக்கிய மூலங்கள் தரும் செய்திகள்

#### கி.பி. 12ஆம் நூற்றாண்டு

##### பெரியபுராணம்
கி.பி. 12ஆம் நூற்றாண்டில் இயற்றப்பட்ட பெரியபுராணம் மேல்மழநாட்டை *மேன்மழநாடு எனும் நீர்நாடு* என்று குறிப்பிடுகிறது.
# மழவர்

## வரலாற்றுச் சான்றுகள்

### இலக்கிய மூலங்கள் தரும் செய்திகள்

#### கி.பி. 15ஆம் நூற்றாண்டு

##### திருப்புகழ்
கி.பி. 15ஆம் நூற்றாண்டில் அருணகிரிநாதரால் இயற்றப்பட்ட திருப்புகழில் **காவிரி ஆறு நிறைந்து வரும் கால்வாய்கள் உள்ள சிறந்த மழ நாட்டுப் பகுதியில் சிறப்புடன் உள்ள பூவாளூரில் வீற்றிருக்கும் பெருமாளே** என்று குறிப்பிடப்படுகிறது.
# மழவர்

## வரலாற்றுச் சான்றுகள்

### இலக்கிய மூலங்கள் தரும் செய்திகள்

#### கி.பி. 18ஆம் நூற்றாண்டு

##### சோழ மண்டல சதகம்
கி.பி. 18ஆம் நூற்றாண்டில் இயற்றப்பட்டு தஞ்சை தமிழ்ப் பல்கலைக்கழகத்தால் மறுபதிப்பாக வெளியிடப்பட்ட சோழ மண்டல சதகத்தில் **மழநாட்டுப்** பகுதிகள் **இராசாச்சிரய வளநாடு** என்று குறிப்பிடப்பட்டுள்ளது.
# மழவர்

## அடிக்குறிப்பு

அகநானூறு 129, குடவாயில் கீரத்தனார், பாலைத் திணை – தோழி தலைவியிடம் சொன்னது
# ஆண்டு வட்டம் அட்டவணை

## மாதங்கள் அட்டவணை

| 1 | சித்திரை | mid-April to mid-May | year N |  |
| --- | --- | --- | --- | --- |
| 2 | வைகாசி | mid-May to mid-June | year N |  |
| 3 | ஆனி | mid-June to mid-July | year N |  |
| 4 | ஆடி | mid-July to mid-August | year N |  |
| 5 | ஆவணி | mid-August to mid-September | year N |  |
| 6 | புரட்டாசி | mid-September to mid-October | year N |  |
| 7 | ஐப்பசி | mid-October to mid-November | year N |  |
| 8 | கார்த்திகை | mid-November to mid-December | year N |  |
| 9a | மார்கழி (முதல் பகுதி)
(மார்கழி-௴ 16௳ வரை)
(அல்லது மார்கழி-௴ 15௳ வரை)
(அல்லது மார்கழி-௴ 17௳ வரை)
(அல்லது மார்கழி-௴ 14௳ வரை) | mid-December to 31st December | year N |  |
| 9b | மார்கழி (இரண்டாம் பகுதி)
(மார்கழி-௴ 17௳ முதல்)
(அல்லது மார்கழி-௴ 16௳ முதல்)
(அல்லது மார்கழி-௴ 18௳ முதல்)
(அல்லது மார்கழி-௴ 15௳ முதல்) | 1st January to mid-January | year N+1 |  |
| 10 | தை | mid-January to mid-February | year N+1 |  |
| 11 | மாசி | mid-February to mid-March | year N+1 |  |
| 12 | பங்குனி | mid-March to mid-April | year N+1 | } |
# தென்னிந்தியத் திருச்சபை தேவாலயம், சாத்தூர்

**தென்னிந்தியத் திருச்சபை தேவாலயம், சாத்தூர்** தமிழ்நாட்டின் சாத்தூர் நகரில் முதன்மை சாலையிலேயே அமைந்துள்ள ஓர் கிறித்தவ சீர்திருத்த தேவாலயமாகும். இது **புனித பவுல் தேவாலயம்** என அழைக்கப்படுகிறது. 1881ஆம் ஆண்டில் நிறுவப்பட்ட இந்தத் தேவாலயத்தின் முதல் பாதிரியாக சி.டி.ரெனியோசு இருந்தார். 1929 மற்றும் 1978ஆம் ஆண்டுகளில் விரிவாக்கப்பட்ட இந்த தேவாலயம் தொடர்ந்து வளர்ச்சியடைந்து மேலும் விரிவாக்கப்பட்டு வருகிறது.
# பொதினி

**பொதினி** என்னும் சங்ககால ஊர் இக்காலத்தில் பழனி என்னும் பெயருடன் விளங்குகிறது. ஆறு மலைமுகடுகளைக் கொண்டது ஆனைமலை. அவற்றுள் ஒரு முகடு பொதினி.  
இதனைத் தலைநகராகக் கொண்டு ஆண்ட சங்ககால மன்னன் முருகன். பொதினி நகரில் வைரக் கற்களுக்குப் பட்டை தீட்டும் தொழில் நடைபெற்று வந்தது.  
பொதினி குன்றம் மகளிர் மார்பக முகடு போல் பொலிவுடன் திகழ்ந்தது. அத்துடன் பொன்வளம் கொழிக்கும் ஊராகவும் விளங்கிற்று. இதன் அரசன் நெடுவேள் ஆவி. நெடுவேள் ஆவி என்பது முருகன் பெயர்களில் ஒன்று. இப்பெயரைக் கொண்டவன் இந்த அரசன். மற்றும் வையாவிக்கோப் பெரும்பேகன், வேளாவிக்கோமான் பதுமன் ஆகியோரும் இவ்வூர் ஆவியர் குடிமக்களின் அரசன்.  
சங்ககால ஓவியங்கள் ஆண்டிப்பட்டி மலை, பழனியில் கண்டுபிடிக்கப்பட்டன.
# குறுநில மன்னர்கள்

சங்ககால தமிழகத்தில் வேந்தர், வேளிர்களை அடுத்து நிலையில் குறுநில மன்னர்கள் இருந்தனர். இக்குறுநில மன்னர்கள் வேந்தர்கள் ஆட்சிக்கு உட்பட்டு அவர்களுக்கு வரி செலுத்துபவராகவும், அவர்கள் அரசியலில் தாமும் பங்கேற்று, போர்காலங்களில் வேந்தர்களுக்கு படைத்தலைவராகவும் இருந்தனர். இனக்குழுவின் பொதுப் பெயரால் சுட்டப்படும் குடிகள் பல இருந்தனர். அவர்கள் எயினர், கங்கர், கட்டியர், கள்ளர், குறவர், கோசர், தொண்டையர், அருவாளர், பாணர், பொதுவர், மழவர்.
# குறுநில மன்னர்கள்

## பாண்டிநாட்டு குறுநில மன்னர்கள்

1. நாஞ்சில் நாட்டு வல்வேல் கந்தன்
1. மோகூர் மன்னன் பழையன்
1. கண்டீரக்கோப்பெருநள்ளி
1. வேங்கைமார்பன்
1. கடியநெடுவேட்டுவன்
1. அதிகன்
1. முதுகுடி மன்னர்கள்
1. அகுதை
1. இரணியன்
# குறுநில மன்னர்கள்

## சேரநாட்டு குறுநில மன்னர்கள்

1. அறுகை
1. கடலன்
1. மூவன்
1. குமணன்
1. கழுவுள்
1. தாமான் தோன்றிக்கோன்
1. ஓரி
1. அதியமான் நெடுமான் அஞ்சி
1. அதியமான் பொகுட்டெழினி
1. மலையமான் திருமுடிக்காரி
1. மலையமான் சோழிய ஏனாதி திருக்கண்ணன்
1. மல்லிக்கிழான் காரியாதி
1. ஏறைக்கோன்
1. பிட்டங்கொற்றன்
1. பிண்டன்
1. தலையூர் காளிங்கரையர்
1. பொன்னர் சங்கர்
1. கொண்கானம் கிழான் நன்னன் உதியன்
# குறுநில மன்னர்கள்

## சோழநாட்டு குறுநில மன்னர்கள்

1. அழிசி
1. விச்சிக்கோ
1. விச்சிக்கோ நன்னன்
1. அன்னி
1. பொறையாற்றுக் கிழான் நற்றேர்ப்பெரியன்
1. பரதவர் கோமான் மத்தி
1. கண்ணனெழினி
1. அகுதை
1. அவியன்
1. கரும்பனூர் கிழான்
1. ஓய்மானாட்டு நல்லியக்கோடன்
1. ஓய்மான் வில்லியாதன்
1. தொண்டைமான் இளந்திரையன்
1. ஆதனுங்கன்
1. கள்வர் கோமான் புல்லி
1. கட்டி
# குறுநில மன்னர்கள்

## முதலாம் குலோத்துங்கன் காலத்தில்

குலோத்துங்கனுக்குத் திறை தந்தவர் எந்தெந்த நாட்டவர், நகரத்தவர், இனத்தவர் என்று கலிங்கத்துப் பரணி பாடல்கள் கூறுகின்றன.
அவற்றின் அகரவரிசை  
- இலாடர்
- ஐயணர்
- கங்கர்
- கச்சியர்
- கடம்பர்
- கராளர்
- கவிந்தர்
- கன்னடர்
- காடவர்
- காரிபர்
- குச்சரர்
- குணத்தர்
- குத்தர்
- குருக்கர்
- குலிங்கர்
- கூபகர்
- கைதவர்
- கொங்கர்
- கோசலர்
- சயிந்தர்
- சவுந்தியர்
- சாவகர்
- சிங்களர்
- செய்யவர்
- சேகுணர்
- சேதியர்
- சேவணார்
- துமிந்தர்
- துருக்கர்
- துளும்பர்
- தென்னவர்
- பல்லவர்
- மச்சர்
- மந்திரர்
- மயிந்தர்
- மராடர்
- மாகதர்
- மாளுவர்
- மிலேச்சர்
- யாதவர்
- வங்கர்
- வடகர்
- வத்தவர்
- வித்தர்
- விராடர்
- வில்லவர்
# விக்கிப்பீடியா:தமிழ்த் தட்டச்சு/நரையம்

## வழுக்கள்

| 1 | தட்டச்சு முறை மாற்றும் வழி Control M வேலைசெய்யவில்லை | -- | -- | -- | -- | அனைத்தும் | மேக் | 31026 | Control M வேலை செய்கிறது என கூறுகின்றனர்.Command M தான் சிறுதுசெய்யுமாம். "எனக்கு வேலைசெய்கிறது" என வழுவை தீர்த்துள்ளனர் |
| --- | --- | --- | --- | --- | --- | --- | --- | --- | --- |
| 2 | ஒற்றெழுத்து இரட்டிக்கிறது | எழுத்துப்பெயர்ப்பு | ammaa | அம்மா | அம்ம்ம்மா | அனைத்தும் | அனைத்தும் | 31025 |  |
| 3 | ஆங்கிலம், தமிழ் இரண்டு எழுத்தும் வருகிறது | எழுத்துப்பெயர்ப்பு | ahin | அக்ன்ல் | அaகhனiலn | குரோம் மட்டும் | விண்டோஸ் | குரோமில் வெறு தட்டச்சு பொறி நீட்டிப்புகளை நிறுவிதால், இரண்டும் இணைந்து செயல்பட்டது. உலாவியின் நீட்டிப்புகள் நிறுவல் நீக்கினால் இவ்வழு நீங்கும். |  |
| 4 | கூட்டெழுத்து வரவில்லை | தமிழ் 99 | akkq | அம்மா | அமமா | Mozilla/5.0 (Macintosh; U; Intel Mac OS X 10.4; en-US; rv:1.9.2.22) Gecko/20110902 Firefox/3.6.22 மட்டும் | மாக் ஓஸ் 10.4.11 | 31033 | "எனக்கு வேலைசெய்கிறது" என வழுவை தீர்த்துள்ளனர் |
| 5 | Shift + m = / | தமிழ் 99 | Shift + m | ர | ர | அனைத்தும் | அனைத்தும் | 31141 | } |
# விக்கிப்பீடியா:தமிழ்த் தட்டச்சு/நரையம்

## பாமினி

| 1 | * (asterisk) | ழூ |
| --- | --- | --- |
| 2 | = | ஸ்ரீ |
| 3 | i | $2ை |
| 4 | n | $2ெ |
| 5 | N | $2ே |
| 6 | _ (underscore) | $2ூ (only for ஜ், ஷ், ஸ், ஹ்) |
| 7 | { | $2ு (only for ஜ், ஷ், ஸ், ஹ்) |
| 8 | } | $2ூ (று, நு, லு, னு, து, ணு என்பனவற்றின் பின் மாத்திரம்) |
| 9 | + (plus) | $2ூ (ஙு, ஞு, வு, யு, பு ஆகியவற்றின் பின் மாத்திரம்) |
| 10 | ~ | ' |
| 11 | ெ, ே, ை ஆகிய ஒருங்குறிகள் உடைகின்றன. |  |  
Related bug here
# விக்கிப்பீடியா:தமிழ்த் தட்டச்சு/நரையம்

## தமிழ்99

Friends,  
I started testing today this Tamil99 in Tamil Wikipedia while in Firefox 7.0.1 on Ubuntu 10.04 OS. Found so far the following bug:  
On pressing an Akara-consonant 3 times or more, that is in cases of udanilai meimmayakam | உடனிலை மெய்ம்மயக்கம்- for example:  
For the sake of this discussion say the key for க is referred to as <key_h> (because in qwerty keyboard the key for h is used for Tamil99 க ) then  
<key_h><key_h><key_h> should yield க்கக whereas the keymap here tested yields க்க்க  
<key_h><key_h><key_h><key_h> should yield க்கக்க whereas the keymap here tested yields க்க்க்க  
The further repetitions of the keystrokes should also yield the same alternating pattern. That is as per the following:  
i) When number of keystrokes is odd (greater or equal to 3) the last two akara-consonants remain akara-consonants (examples க்கக, க்கக்கக .....)  
ii) When the number of keystrokes is even (greater or equal to 2) then the penultimate akara-consonant gets pulli. (examples: க்க, க்கக்க, க்கக்கக்க .....)  
Please note for the other meimmayakkam - that is ஒத்திசைவு மெய்ம்மயக்கம் cases this bug is not seen - examples: ங்கங, ங்கங்க, ஞ்சஞ, ஞ்சஞ்ச, ....  
--கா. சேது 03:35, 15 அக்டோபர் 2011 (UTC)
# எம்மி விருது

**எம்மி விருது ** (Emmy Award), பெரும்பாலும் **எம்மி** என்றே அறியப்படும் விருது அமெரிக்கத் தொலைக்காட்சி நிகழ்ச்சித் தயாரிப்புத் துறையில் மனமகிழ்ச்சி நிகழ்ச்சிகளை குவியப்படுத்திய ஓர் விருதாகும். இது திரைப்படங்களுக்கான அகாதமி விருது மற்றும் இசைக்கான கிராமி விருது போன்றது.  
தொலைக்காட்சியின் பல்வேறு துறைகளில் இந்த விருது வழங்கப்படுகிறது. வழங்கப்படும் விருதின் துறையைப் பொறுத்த விழாக்களில் ஆண்டின் பல்வேறு காலகட்டங்களில் ஆண்டின் முழுமையும் வழங்கப்படுகிறது. இவற்றில் கூடுதலாக ஊடகங்களின் கவனத்தை ஈர்ப்பவை *முதன்மைநேர எம்மிக்கள்* (மாலை 7 மணி முதல் 10 மணிவரை ஒளிபரப்பப்படும் நிகழ்ச்சிகளுக்குரியவை) மற்றும் *பகல்நேர எம்மிக்களாகும்*. மற்ற பிற எம்மிக்கள் விளையாட்டு எம்மி விருது, செய்தி மற்றும் ஆவணமாக்கல் எம்மி விருது, வணிக மற்றும் நிதிய நிகழ்ச்சிகளுக்கான எம்மி விருது, அமெரிக்காவிற்கு வெளியே தயாரிக்கப்பட்ட நிகழ்ச்சிகளுக்கான பன்னாட்டு எம்மி விருது, தொழில்நுட்பம் மற்றும் பொறியியலுக்கான எம்மி விருது ஆகியனவாகும். தவிர மாநில மற்றும் உள்ளூர் திறமையை பாராட்டி வட்டார எம்மி விருதுகளும் வழங்கப்படுகின்றன.  
மூன்று ஒன்றுக்கொன்று தொடர்புடைய ஆனால் தனித்த அமைப்புகள் எம்மி விருதுகளை வழங்குகின்றன: தொலைக்காட்சி கலை & அறிவியல் அகாதமி (ATAS), தேசிய தொலைக்காட்சி கலை மற்றும் அறிவியல் அகாதமி (NATAS), மற்றும் பன்னாட்டு தொலைக்காட்சி கலை & அறிவியல் அகாதமி. ஒவ்வொன்றும் குறிப்பிட்ட எம்மி விருதுகளை நிர்வகிக்க பொறுப்பானவையாக உள்ளன.
# கந்தன் (சங்ககால அரசன்)

**நாஞ்சில் நாட்டு வல்வேல் கந்தன்** பாண்டி நாட்டு குறுநில மன்னர்கள் வம்சத்தைச் சேர்ந்தவனாவான். இவனே நாஞ்சில் பொருநன் எனவும், நாஞ்சில் தென்குமரி தமிழ் குறவர் மன்னாக வல்வேல் கந்தன் என்ற நாஞ்சில் வள்ளுவன் எனவும் குறிக்கப்படுகிறான். இவன் மறக்கொள்கை மிக்க குடிவரவில் வந்தவனாகவும், பாண்டிய வேந்தன் மீது உரிமையுற்று நின்றதாகவும் மருதநிலநாகனார் குறிப்பிடுகிறார்.<sup>புறம் 139</sup>
# இடுப்புவார்

**இடுப்புவார்** என்பது ஆங்கிலத்தில் *பெல்ட்*(Belt - Apparel) என அழைக்கப்படும் இடுப்பில் அணியும் ஒரு தோலால் ஆன அல்லது தடிமனான துணி வகையால் ஆன ஒரு இடுப்பு அணிகலன் ஆகும். பெரும்பாலும் ஆண்களால் உபயோகிக்கப்படும் இந்த இடுப்புவாரின் முக்கிய நோக்கம் இடுப்பில் அணியும் துணிவகைகள் இடுப்பில் நன்கு பற்றிக் கொள்ள உதவுவது ஆகும்.
# கடலன்

**கடலன்** சங்ககாலக் குறுநில மன்னர்களில் ஒருவன்.  
வங்கக் கடல் ஓரமாக இருந்த விளங்கில் என்னும் ஊரைத் தலைநகராகக் கொண்டு இவன் ஆண்டுவந்தான்.  
இவன் சிறந்த வள்ளல்.  
இவனது ஆட்சிக்காலத்தில் இவனது தலைநகர் விளங்கில் கண்ணைப் போல அழகுடன் திகழ்ந்தது. இவன் ஒரு போரில் தன்னை வேற்படையுடனும், யானைப்படையுடனும் தாக்கிய பகைவரை முறியடித்திருக்கிறான்.  
இவன் காலத்திலோ, இவனுக்குப் பின்னரோ சேரமான் மாந்தரஞ்சேரல் இரும்பொறை விளங்கில் நகரைச் சூறையாடியிருக்கிறான்.
# தாமான் தோன்றிக்கோன்

**தாமான் தோன்றிக்கோன்** சேர நாட்டு குறுநில மன்னர்கள் வம்சத்தில் வந்தவனாவான். இவன் தற்கால கரூர் பக்கத்திலுள்ள தான்தோன்றி மலையையும் அதைச் சுற்றியுள்ள பகுதிகளையும் ஆண்டவன்.  
ஐயூர் முடவனார் என்னும் புலவர் கிள்ளிவளவன் தவிர எந்த மன்னனிடமும் கையேந்த மாட்டேன் என உறுதி மொழி எடுத்திருந்தார். ஒரு தடவை அவர் மாட்டுவண்டியில் சென்று கொண்டிருந்த போது அவ்வண்டியின் காளை இறந்து விட, அதை அறிந்த தாமான் தோன்றிக்கோன் அந்த புலவரின் உறுதி மொழியை மனதில் வைத்து அப்புலவர் கேட்கும் முன்னரே காளைகள் பூட்டிய வண்டியையும், என்னிலடங்கா பசுக்களையும் தானமாகக் கொடுத்தான். அவ்வுள்ளம் கண்டு நெகிழ்ந்த புலவர் அவனை சிறப்பித்து பாடிய பாடல் புறநானூற்றின் 399ஆவது பாடலாகும்.
# வைஜெயந்திமாலா

**வைஜெயந்திமாலா பாலி** (*Vyjayanthimala Bali*, பிறப்பு: ஆகத்து 13, 1933) இந்திய நடிகையும் பரதநாட்டியக் கலைஞரும், கர்நாடக சங்கீத கலைஞரும், இந்திய அரசியல்வாதியும் ஆவார். ஏறக்குறைய இருபது ஆண்டுகள் திரைப்படத் துறையில் பணியாற்றியுள்ளார். தென்னிந்தியாவிலிருந்து அகில இந்திய அளவில் புகழ் பெற்ற முதல் நடிகை இவர்.
# வைஜெயந்திமாலா

## ஆரம்ப கால வாழ்க்கை

வைஜெயந்திமாலா சென்னையில் திருவல்லிக்கேணியில் பார்த்தசாரதி திருக்கோயிலின் அருகில் வசித்த வைதீக ஐயங்கார் வகுப்பை சேர்ந்த பிராமண குடும்பத்தில் பிறந்தார். இவரது தாயார் வசுந்தராதேவியும் 1940களில் புகழ்பெற்ற ஒரு பழம்பெரும் தமிழ் நடிகை ஆவார். இவரது தந்தையார் பெயர் எம். டி. ராமன். வைஜயந்தி தனது பள்ளிப் படிப்பை செக்ரடு ஹார்ட் மேல்நிலை பள்ளி, ப்ரசெண்டசன் கான்வென்ட், சர்ச் பார்க், ஆகிய பள்ளிகளில் முடித்தார். இவர் குரு வழுவூர் ராமையா பிள்ளையிடம் சிறுவயதிலேயே பரதநாட்டியம் பயின்றார். மேலும் மனக்கல் சிவராஜா அய்யர் என்பவரிடம் கர்நாடக சங்கீதமும் பயின்றார். இவர் தனது அரங்கேற்றதினை தனது 13வது வயதிலேயே முடித்தார்.  
இவர் சமன்லால் பாலி என்பவரை மணமுடித்த பின்பு நடிப்பதை நிறுத்திக்கொண்டு சென்னைக்கு குடிபெயர்ந்துவிட்டார். இவர்களுக்கு சுசிந்திர பாலி என்கிற மகன் உண்டு. வைஜயந்திமாலா தனது சுயசரிதையை 2007ஆம் ஆண்டு வெளியிட்டார்.
# வைஜெயந்திமாலா

## திரைப்படத் துறையில்

### நடித்த தமிழ்த் திரைப்படங்கள்

- வஞ்சிக்கோட்டை வாலிபன்
- இரும்புத்திரை
- சித்தூர் ராணி பத்மினி
- தேன் நிலவு
- மர்ம வீரன்
# வைஜெயந்திமாலா

## அரசியல் வாழ்க்கை

1984இல் முதல் முறையாக வைஜெயந்திமாலா மக்களவை தேர்தலில் அகில இந்திய காங்கிரசு கட்சியின் சார்பில் தென் சென்னை மக்களவைத் தொகுதி போட்டியிட்டார். மீண்டும் 1989இல் வைஜெயந்திமாலா தேர்தலில் போட்டியிட்டார். இவரை எதிர்த்து திராவிட முன்னேற்ற கழகத்தின் சார்பில் ஆலடி அருணா போட்டியிட்டார். இந்த தேர்தலிலும் இவர் தன்னை எதிர்த்து போட்டியிட்ட வேட்பாளரை 1.25 லட்சம் ஓட்டுகள் வித்தியாசத்தில் வென்றார்.  
பின்னர் இவர் 1993 ஆம் ஆண்டு மாநிலங்களவை உறுப்பினராகப் பரிந்துரைக்கப்பட்டார். 1999-இல், அவர் இந்திய தேசிய காங்கிரசு கட்சியியிலிருந்து விலகினார். இக்கட்சியின் தலைவர் சோனியா காந்திக்கு இவர் எழுதிய கடிதத்தில், பதவி விலகியதற்கான காரணத்தையும் இவர் குறிப்பிட்டுள்ளார். அதாவது “இராஜீவ் காந்தியின் மறைவுக்குப் பிறகு கட்சி தன் உறுதியான கொள்கைகளிலிருந்து விலகிச் செல்வதை வேதனையுடன் பார்த்துக் கொண்டிருப்பதால், கட்சி அதன் அடிமட்டத் தொடர்பை இழந்துவிட்டது. நேர்மையான கட்சித் தொண்டர்கள் தொடர்ந்து புறக்கணிக்கப்படுவதை தினம் தினம் பார்க்கவும்" எனத் தெரிவித்திருந்தார். பின்னர், வைஜயந்திமாலா 6 செப்டம்பர் 1999 அன்று பாரதிய ஜனதா கட்சியில் சேர்ந்தார்.
# வைஜெயந்திமாலா

## பெருமை

வைஜெயந்திமாலா இந்தியத் திரைப்படத்துறையில் மிகச்சிறந்த நடிகைகளில் ஒருவராகக் கருதப்படுகிறார். 2022-இல், இவர் அவுட் லுக் இந்தியாவின் "75 சிறந்த இந்தித் திரைப்பட நடிகைகள்" பட்டியலில் இடம்பிடித்தார். 1950கள் மற்றும் 1960களில் அதிக சம்பளம் வாங்கும் நடிகைகளில் ஒருவரான வைஜெயந்திமாலா, 1954 முதல் 1967 வரை இந்தியாவின் "சிறந்த நடிகைகள்" பட்டியலில் இடம்பெற்றார். மேலும் ஆறு ஆண்டுகள் (1958-1959, 1961-1964) பட்டியலில் முதலிடத்தில் இருந்தார். இந்தியன் எக்சுபிரசுசின் ஆருஷி ஜெயின், இவரை இந்திய திரைப்படத்துறையின் "முதல் பெண் பெரும் நட்சத்திரம்" என்று அழைத்தார், மேலும் அவர் மூன்று தொழில்களை ஆண்டதாகவும், முதல் "பான்-இந்தியா" நட்சத்திரம் என்றும் கூறினார். 2007-இல், வைஜெயந்திமாலா "பிணைப்பு... ஒரு நினைவு” எனும் தனது நினைவுக் குறிப்பை வெளியிட்டார்.
# மூவேளை செபம்

**மூவேளை செபம்** (Angelus Prayer) என்பது கத்தோலிக்க கிறிஸ்தவர்களின் இறைவேண்டல் முறைகளில் ஒன்றாகும். கடவுள் மனிதரானதை மையப்படுத்தி, மீட்பு வரலாற்றில் இயேசு கிறிஸ்து மற்றும் அன்னை மரியாவின் பங்களிப்பை நினைவுபடுத்தும் செபமாக இது அமைந்துள்ளது. காலை, நண்பகல், மாலை ஆகிய மூன்று வேளைகளில் செபிக்கப்படுவதால், இது மூவேளை செபம் என்று அழைக்கப்படுகிறது.
# மூவேளை செபம்

## செபத்தின் வரலாறு

கி.பி.14ஆம் நூற்றாண்டின் தொடக்கத்தில், அன்னை மரியாவுக்கு வணக்கமாக மூவேளை செபம் செபிக்கும் பழக்கம் மக்களிடையே தோன்றியது. காலை, நண்பகல், மாலை ஆகிய மூன்று வேளைகளிலும் இந்த செபத்தை செபிப்பதற்கு நினைவூட்ட ஆலய மணிகளின் ஓசையை எழுப்பும் முறையும் வழக்கத்துக்கு வந்தது. முதலில், ஆலய மணி ஓசையைக் கேட்டதும் மூன்று முறை மங்கள வார்த்தை செபத்தை செபிக்கும் பழக்கம் மட்டுமே இருந்தது.  
திருத்தந்தை 22ம் ஜான் (1316-1334), மூவேளை செபத்தை தவறாமல் செபிக்குமாறு கிறிஸ்தவர்களுக்கு அறிவுரை வழங்கினார். மேலும் 1318 மற்றும் 1327ஆம் ஆண்டுகளில், மூவேளை செபம் செபிப்போருக்கு திருத்தந்தை 22ம் ஜான் சில ஆன்மீக பலன்களை அறிவித்தார். பிற்காலத்தில் சில மாற்றங்களைக் கண்ட இந்த செபமுறை, 17ஆம் நூற்றாண்டில் தற்போதைய நிலையை அடைந்ததாக நம்பப்படுகிறது.
# மூவேளை செபம்

## பொதுவான மூவேளை செபம்

கிறிஸ்தவ திருவழிபாட்டு ஆண்டில், பாஸ்கா காலம் தவிர மற்ற காலங்களில் பின்வரும் மூவேளை செபம் செபிக்கப்படுகிறது.
:ஆண்டவருடைய தூதர் மரியாவுக்குத் தூதுரைத்தார்.
:மரியா தூய ஆவியாரால் கருவுற்றார். (1 மங்கள வார்த்தை செபம்)  
:இதோ ஆண்டவரின் அடிமை.
:உமது சொற்படியே எனக்கு நிகழட்டும். (1 மங்கள வார்த்தை செபம்)  
:வாக்கு மனிதர் ஆனார்.
:நம்மிடையே குடிகொண்டார். (1 மங்கள வார்த்தை செபம்)  
:கிறிஸ்துவின் வாக்குறுதிகளுக்கு நாங்கள் தகுதி பெறும்படி /
:இறைவனின் தூய அன்னையே / எங்களுக்காக வேண்டிக்கொள்ளும்.  
**மன்றாடுவோமாக:** இறைவா! / உம் திருமகன் மனிதர் ஆனதை / உம்முடைய வானதூதர் வழியாக / நாங்கள் அறிந்திருக்கிறோம். / அவருடைய பாடுகளினாலும் இறப்பினாலும் / நாங்கள் உயிர்ப்பின் மாட்சி பெற / உமது அருளைப் பொழிவீராக./ எங்கள் ஆண்டவராகிய இயேசு கிறிஸ்து வழியாக / உம்மை மன்றாடுகிறோம்./ ஆமென்.
# மூவேளை செபம்

## பாஸ்கா கால மூவேளை செபம்

கிறிஸ்தவர்கள், இயேசுவின் உயிர்ப்பையும் விண்ணேற்றத்தையும் கொண்டாடும் பாஸ்கா காலத்தில் பின்வரும் மூவேளை செபம் செபிக்கப்படுகிறது.
:விண்ணக அரசியே! மனம் களிகூரும். அல்லேலூயா.
:ஏனெனில் இறைவனைக் கருத்தாங்கும் பேறு பெற்றீர். அல்லேலூயா.  
:தாம் சொன்னபடியே அவர் உயிர்த்தெழுந்தார். அல்லேலூயா.
:எங்களுக்காக இறைவனை மன்றாடும். அல்லேலூயா.  
:கன்னி மரியே! அகமகிழ்ந்து பூரிப்பு அடைவீர். அல்லேலூயா.
:ஏனெனில் ஆண்டவர் உண்மையாகவே உயிர்த்தெழுந்தார். அல்லேலூயா.  
**மன்றாடுவோமாக:** இறைவா / உம்முடைய திருமகனும் எங்கள் ஆண்டவருமாகிய இயேசு கிறிஸ்துவின் உயிர்த்தெழுதலால் / உலகம் மகிழத் திருவுளம் கொண்டீரே! / அவருடைய அன்னையாகிய கன்னி மரியாவின் பரிந்துரையால் / நாங்கள் நிலை வாழ்வின் பெரு மகிழ்வில் பங்கு பெற / அருள் புரியும். / எங்கள் ஆண்டவராகிய இயேசு கிறிஸ்து வழியாக / உம்மை மன்றாடுகிறோம். / ஆமென்.
# குமட்டூர்

பதிற்றுப்பத்து இரண்டாம் பத்து பாடல்களைப் பாடியவர் குமட்டூர்க் கண்ணனார். இதில் சேர வேந்தன் இமயவரம்பன் நெடுஞ்சேரலாதனை இவர் புகழ்ந்து பாடியுள்ளார். கண்ணனார் பாடிய இந்தப் பாடல்களுக்காக இந்தச் சேர வேந்தன் புலவருக்கு உம்பற்காடு என்னும் பகுதியிலுருந்த 500 ஊர்களைப் பிரமதாயமாகக் கொடுத்தான் என்று இப்பாடலுக்குப் பிற்காலத்தில் எழுதிச் சேர்க்கப்பட்ட பதிகம் கூறுகிறது.  
**குமட்டூர்** என்னும் ஊர் எங்கு இருந்தது எனப் புலப்படவில்லை. என்றாலும் இரண்டு இடங்களில் உள்ள கல்வெட்டுகள் குமட்டூர் பற்றிக் குறிப்பிடுகின்றன. ஒன்று ஆந்திர மாநிலம் குண்டூரில் உள்ள கல்வெட்டு. மற்றொன்று புதுக்கோட்டை மாவட்டம் சித்தன்னவாசல் கல்வெட்டு. இந்தக் கல்வெட்டு அசோகன் காலத்துப் பிராமி எனப்படும் தாமிழி எழுத்தில் உள்ளது.  
இந்தக் கல்வெட்டில் “யோமி நாட்டுக் குமட்டூர்” என்னும் குறிப்பு உள்ளது. இங்குள்ள சமணர் படுக்கைகளில் ஒன்று யோமிநாட்டுக் குமட்டூர் யிதனுக்குச் சித்துப்போக்கில் யிளையார் செய்த அதிட்டானம் என்னும் குறிப்பு உள்ளது.  
இந்த இரண்டு கல்வெட்டுகளையும் ஒப்பிட்டுப் பார்த்த அறிஞர்கள் இந்தக் குமட்டூர் ஓய்மானாட்டுக் குமட்டூர் என முடிவுசெய்கின்றனர். சித்தன்னவாசல் கல்வெட்டின் காலம் கி.மு. மூன்றாம் அல்லது இரண்டாம் நூற்றாண்டு. குண்டூர் கல்வெட்டு 11-ஆம் நூற்றாண்டு. குண்டூர் சங்ககால ஓய்மானாட்டின் ஒரு பகுதி. புலவர் குமட்டூர்க் கண்ணனார் இந்தக் குண்டூரைச் சேர்ந்தவர்.
கள்ளில் ஆத்திரையனார் ஊரான கள்ளில் ஆந்திராவில் உள்ள கள்ளூர்.
# பிண்டன்

பிண்டன்
**பிண்டன்** சேரநாட்டு குறுநில மன்னர்கள் வம்சத்தில் வந்தவன். இவனுடைய நாடு எதுவெனத் தகவல் இல்லை. ஆனால் இவன் கொண்கானத்து நன்னன் என்ற பக்கத்து நாட்டு மன்னனால் வெல்லப்பட்டான் என்பதால் இவன் நாடு சேரநாட்டெல்லைக்கு உட்பட்டிருந்ததை அறியலாம். இப்பிண்டன் படைவலிமை மிக்கவனாகவும், போர்வெறி உள்ளவனாகவும் அகப்பாடலில் குறிப்பிடப்பெறுகிறான்.  
இவனது வலிமை ஓர் உவமையால் விளக்கப்பட்டுள்ளது. சோழ அரசன் தித்தன் மகன் தித்தன் வெளியன். இவனது மரக்கலங்கள் கானலம்பெருந்துறைப் பகுதிக்குச் செல்வ வளத்துடன் வரும்போது சிறிய அளவினதாய இறால் மீனின் பெருங்கூட்டம் தாக்கிச் சாய்ப்பது போல இவனை தாக்கி அழிக்க வல்லவன். எனினும் இவன் படை சிதைக்கப்பட்டது. சிதைத்தவன் பாரம் என்னும் ஊரில் இருந்துகொண்டு, சந்தன மரத்தைக் காவல் மரமாகக் கொண்டு, ஏழில் மலையை அடுத்த பாழிச்சிலம்பு நாட்டை ஆண்டுவந்த நன்னன்.
# கிரகாம் எட்வர்ட்ஸ்

** கிரகாம் எட்வர்ட்ஸ்** (* Graham Edwards *, பிறப்பு: செப்டம்பர் 19 1970, சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1994 ல், சிம்பாப்வே முதல்தர துடுப்பாட்ட உறுப்பினராக முதல்தர துடுப்பாட்டப் போட்டியில் பங்குகொண்டார்.
# கிரகாம் எட்வர்ட்ஸ்

## வெளி இணைப்பு

கிரகாம் எட்வர்ட்ஸ்- கிரிக்கட் ஆக்கைவில் இருந்து
விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 20 2011.
# பெர்டுஸ் எராஸ்மஸ்

** பெர்டுஸ் எராஸ்மஸ்** (* Bertus Erasmus *, பிறப்பு: டிசம்பர் 17 1977, சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1994/95-1995/96 ஆண்டுகளில், சிம்பாப்வே முதல்தர துடுப்பாட்டப் உறுப்பினராக முதல்தர துடுப்பாட்டப் போட்டிகளில் பங்குகொண்டார்.
# எபூ எஸ்சோப்-ஆடம்

** எபூ எஸ்சோப்-ஆடம்** (* Eboo Essop-Adam *, பிறப்பு: நவம்பர் 16 1968, சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஒருநாள் பன்னாட்டுத் துடுப்பாட்டப் போட்டியிலும், ஒன்பது முதல்தர துடுப்பாட்டப் போட்டிகளிலும், மூன்று ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1990-1996 ஆண்டுகளில், சிம்பாப்வே ஒருநாள் பன்னாட்டுத் துடுப்பாட்ட உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# எபூ எஸ்சோப்-ஆடம்

## வெளி இணைப்பு

எபூ எஸ்சோப்-ஆடம்- கிரிக்இன்ஃபோவில் இருந்து
விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 20 2011.
# 1 (எண்)

**ஒன்று** (*1*) என்பது தமிழ் எண்களில் முதல் எண் 'க'வைக் குறிக்கும் சொல். இது ஒருமையையும், இறையுணர்வையும், வீடு பேற்றையும் குறிக்கும். 'ஒன்றே குலம் ஒருவனே தேவன்' என்ற பழமொழியின் இருந்து தமிழரின் கடவுள் கொள்கையை உணரலாம்.  
ஒன்றின் வேர்ச்சொல் 'ஒல்'. ஒல், ஒன், ஒன்று, ஒல்லுதல், பொருந்துதல் என்று பொருள். ஒன்று சேர்தல் என்பதால் ஒன்று என்றானது. ஒரு, ஓர் என்பது அதன் பெயரெச்சம் ஆகும்.
# 1 (எண்)

## காரணி

ஒன்றின் நேர்க் காரணி 1 ஆகும்.
# 1 (எண்)

## இயல்புகள்

- எந்த ஓர் எண்ணையும் ஒன்றால் பெருக்குவதால் பெறப்படும் விடையானது அவ்வெண்ணுக்குச் சமனாக இருக்கும்.
- ஒன்றானது முதலாவது முக்கோண எண்ணாகும்.
- ஒன்றானது முதலாவது சதுர எண்ணாகும்.
# டன்கன் பிளெட்சர்

** டன்கன் பிளெட்சர்** (* Duncan Fletcher*, பிறப்பு: செப்டம்பர் 27 1948), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு ஒருநாள் பன்னாட்டுத் துடுப்பாட்டப் போட்டிகளிலும் 111 முதல்தர துடுப்பாட்டப் போட்டிகளிலும், 53 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1983 ல், சிம்பாப்வே ஒருநாள் பன்னாட்டுத் துடுப்பாட்ட உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# டன்கன் பிளெட்சர்

## வெளி இணைப்பு

டன்கன் பிளெட்சர்- கிரிக்இன்ஃபோவில் இருந்து
விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 20 2011.  
en:Duncan Fletcher
# கெவின் டுயர்ஸ்

** கெவின் டுயர்ஸ்** (*Kevin Duers *, பிறப்பு: சூன் 30 1960), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு ஒருநாள் பன்னாட்டுத் துடுப்பாட்டப் போட்டிகளிலும் 30 முதல்தர துடுப்பாட்டப் போட்டிகளிலும், 50 ஒருநாள் பன்னாட்டுத் துடுப்பாட்ட போட்டிகளிலும் கலந்து கொண்டுள்ளார். இவர் 1984-1994 ஆண்டுகளில், சிம்பாப்வே ஒருநாள் பன்னாட்டுத் துடுப்பாட்ட உறுப்பினராக முதல்தர துடுப்பாட்டப் போட்டிகளில் பங்குகொண்டார்.
# கெவின் டுயர்ஸ்

## வெளி இணைப்பு

கெவின் டுயர்ஸ்- கிரிக்கட் ஆக்கைவில் இருந்து
விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 20 2011.
# நைஜல் டோர்வார்ட்

** நைஜல் டோர்வார்ட்** (*Nigel Dorward*, பிறப்பு: பிப்ரவரி 4 1966), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1994/95-1995/96 ஆண்டுகளில், சிம்பாப்வே முதல்தர துடுப்பாட்டப் உறுப்பினராக முதல்தர துடுப்பாட்டப் போட்டிகளில் பங்குகொண்டார்.
# நைஜல் டோர்வார்ட்

## வெளி இணைப்பு

நைஜல் டோர்வார்ட்- கிரிக்கட் ஆக்கைவில் இருந்து
விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 20 2011.
# கொலின் டி கிரான்ஹோம்

** கொலின் டி கிரான்ஹோம்** (*Colin de Grandhomme*, பிறப்பு: 22 ஜூலை 22 1986) என்பவர் சிம்பாப்வேயில் பிறந்த நியூசிலாந்து துடுப்பாட்டக்காரர் ஆவார். இவர் நியூசிலாந்து துடுப்பாட்ட அணிக்காக அனைத்து வகையான பன்னாட்டுப் போட்டிகளிலும் விளையாடி வருகிறார். பன்முகத் துடுப்பாட்டக்காரரான இவர் வலதுகை மட்டையாளரும் வலதுகை மிதவேகப் பந்துவீச்சாளரும் ஆவார்.
# கொலின் டி கிரான்ஹோம்

## உள்ளூர்ப் போட்டிகள்

டி கிராண்ஹோம் சிம்பாப்வேயில் மணிக்கலாந்து துடுப்பாட்ட அணிக்காக தனது முதல் தரத் துடுப்பாட்டப் போட்டிகளில் அறிமுகமானார். இவர் 2006 முதல் மாநில வாகையாளர் துடுப்பாட்டத் தொடருக்காக இவர் ஆக்லாந்து ஏசஸ் அணிக்காக விளையாடியுள்ளார். டி கிராண்ட்ஹோம் 2004 ஆம் ஆண்டு பங்களாதேஷில் நடந்த 19 வயதுக்குட்பட்ட துடுப்பாட்ட உலகக் கோப்பையில் ஜிம்பாப்வே அணிக்காக விளையாடினார். 2017 ஆம் ஆண்டில், டி கிராண்ட்ஹோம் வார்விக்ஷயரில் சேர்ந்தார். தி ஓவலில் சர்ரே கவுண்டி மாகாண துடுப்பாட்ட அணிக்கு எதிரான காலிறுதி போட்டியில் நாட்வெஸ்ட் டி 20 பிளாஸ்ட் அணிக்காக 38 ரன்கள் இறுதிவரை ஆட்டமிழக்காமல் தனது அணியின் வெற்றிக்கு உதவினார்.  
மே 2018 இல், இவர் 2007 முதல் ஆக்லாந்துக்காக விளையாடிய பின்னர், 2018–19 பருவத்திற்கு முன்னதாக வடக்கு மாவட்டங்களுக்காக விளையாடுவதற்காக கையெழுத்திட்டார்.
# கொலின் டி கிரான்ஹோம்

## பன்னாட்டுப் போட்டிகள்

டி கிராண்ஹோம் 11 பிப்ரவரி 2012 அன்று ஜிம்பாப்வேக்கு எதிரான ஒரு பன்னாட்டு இருபது அளவில் அறிமுகமானார். 2012 ஆம் ஆண்டில் தென் ஆப்ரிக்கத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் விளையாடினார். மார்ச் 3 இல் நடைபெற்ற போட்டியில் இவர் 36 பந்துகளில் 36 ஓட்டங்கள் எடுத்து ஆல்பி மோர்கலால் ரன் அவுட் ஆனார்.  
2016 ஆம் ஆண்டில் நியூசிலாந்துத் துடுப்பாட்ட அணி பாக்கித்தானில் சுற்றுப்பயணம் செய்து விளலுயாடியது. நவம்பரில் பாக்கித்தான் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் அறிமுகமானார். அசார்அலியை தனது முதல் தேர்வுத் துடுப்பாட்ட இலக்காக கைப்பற்றினார். இந்த போட்டியில், கிராண்ட்ஹோம் ஒரு அரைசதம் அடித்தார் மற்றும் தேர்வுத் துடுப்பாட்டப் போட்டியின் தனது முதல் ஆட்டப் பகுதியில் ஐந்து இலக்குகளை வீழ்த்தினார். இவர் தனது முதல்தேர்வுத் துடுப்பாட்டப் போட்டியில் ஐந்து இலக்குகளைக் கைப்பற்றிய நான்காவது நியூசிலாந்து வீரர் ஆனார்.  
2 டிசம்பர் 2017 அன்று , மேற்கிந்திய தீவுகளுக்கு எதிராக, டி கிராண்ட்ஹோம் தனது முதல் தேர்வுத் துடுப்பாட்ட நூரு ஓட்டங்களை எடுத்தார். 71 பந்துகளில் இவர் நூறு ஓட்டங்களை எடுத்தார்.இதன்மூலம் விரைவாக நூறு ஓட்ட்டங்களை எடுத்த இரண்டாவது நியூசிலாந்து வீரர் எனும் சாதனை படைத்தார். மேற்கிந்தியத் தீவுகளுக்கு எதிரான ஒருநாள் போட்டிகளில் விளையாட இவர் தேர்வானார். ஆனால் இவரின் தந்தை இறந்ததால் இவர் தொடர் துவங்கப்படுவதற்கு முன்னதகவே அதில் இருந்து வெளியேறினார்.  
மே 2018 இல், நியூசிலாந்து கிரிக்கெட்டால் 2018–19 சீசனுக்கான புதிய ஒப்பந்தம் வழங்கப்பட்ட இருபது வீரர்களில் இவரும் ஒருவர். ஏப்ரல் 2019 இல், அவர் 2019 கிரிக்கெட் உலகக் கோப்பைக்கான நியூசிலாந்தின் அணியில் இடம் பெற்றார்.
# கொலின் டி கிரான்ஹோம்

## வெளி இணைப்பு

கொலின் டி கிரான்ஹோம்- கிரிக்கட் ஆக்கைவில் இருந்து
விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 20 2011.
# பிரயன் டெவிசன்

** பிரயன் டெவிசன்** (*Brian Davison *, பிறப்பு: திசம்பர் 21 1946), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 476 முதல்தர துடுப்பாட்டப் போட்டிகளிலும், 334 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1967-1988 ஆண்டுகளில், சிம்பாப்வே முதல்தர துடுப்பாட்டப் உறுப்பினராக முதல்தர துடுப்பாட்டப் போட்டிகளில் பங்குகொண்டார்.
# பிரயன் டெவிசன்

## வெளி இணைப்பு

பிரயன் டெவிசன் - கிரிக்இன்ஃபோவில் இருந்து
விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 20 2011.
# சான் டேவீஸ்

** சான் டேவீஸ்** (*Sean Davies*, பிறப்பு: அக்டோபர் 15 1973), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு ஒருநாள் பன்னாட்டுத் துடுப்பாட்டப் போட்டிகளிலும் 17 முதல்தர துடுப்பாட்டப் போட்டிகளிலும், ஐந்து ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1991-1996 ஆண்டுகளில், சிம்பாப்வே ஒருநாள் பன்னாட்டுத் துடுப்பாட்ட உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# சான் டேவீஸ்

## வெளி இணைப்பு

டேவீஸ்- கிரிக்இன்ஃபோவில் இருந்து
விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 20 2011.
# மார்சல் டேவீஸ்

** மார்சல் டேவீஸ்** (*Marshall Davies*, பிறப்பு: ஆகத்து 17 1930), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 20 முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1950/51-1956/57 ஆண்டுகளில், சிம்பாப்வே முதல்தர துடுப்பாட்டப் உறுப்பினராக முதல்தர துடுப்பாட்டப் போட்டிகளில் பங்குகொண்டார்.
# மார்சல் டேவீஸ்

## வெளி இணைப்பு

[www.cricketarchive.com/Archive/Players/5/5071/5071.htmlமார்சல் டேவீஸ்]- கிரிக்கட் ஆக்கைவில் இருந்து
விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 20 2011.
# திருக்கண்ணன்

**<big>'''மலையமான்'''</big>**  
| **குலப்பெயர்** | மலையமான் |
| --- | --- |
| **தலைநகரம்** | திருக்கோயிலூர் |
**மலையமான் சோழிய ஏனாதி திருக்கண்ணன்** என்பவன் கபிலர் பாடிய முள்ளூர் மலையில் இருந்துகொண்டு ஆண்ட குறுநில மன்னன். சிறந்த கொடையாளி. வளவனின் கொடி இவனது கோட்டையில் பறந்தது. சோழநாடு அரசன் இல்லாமல் வாடிய காலத்தில் அங்கு ஆட்சி நிலைபெற உதவியவன்.  
இவன் மலையமான் திருமுடிக்காரியின் மகன் எனவும், தன் தந்தை காரி உதவியதை போலவே, இத்திருக்கண்ணனும் சோழன் கிள்ளிவளவனின் ஆட்சியை மீட்க கிள்ளிவளவனுக்கு உதவினான் எனவும் கருதுகின்றனர்.
# கெவின் கர்ரன்

** கெவின் கர்ரன்** (*Kevin Curran *, பிறப்பு: செப்டம்பர் 7 1959), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 11 ஒருநாள் பன்னாட்டுத் துடுப்பாட்டப் போட்டிகளிலும் 324 முதல்தர துடுப்பாட்டப் போட்டிகளிலும், 407 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1983 - 1987 ஆண்டுகளில், சிம்பாப்வே ஒருநாள் பன்னாட்டுத் துடுப்பாட்ட உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# கெவின் கர்ரன்

## வெளி இணைப்பு

கெவின் கர்ரன்- கிரிக்இன்ஃபோவில் இருந்து
விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 20 2011.
# ஷேன் குளோட்

** ஷேன் குளோட்** (*Shane Cloete *, பிறப்பு: மே 21 1971), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1994/95-1995/96 ஆண்டுகளில், சிம்பாப்வே முதல்தர துடுப்பாட்டப் உறுப்பினராக முதல்தர துடுப்பாட்டப் போட்டிகளில் பங்குகொண்டார்.
# ஷேன் குளோட்

## வெளி இணைப்பு

l ஷேன் குளோட் - கிரிக்க்ட் ஆக்கைவில் இருந்து
விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 20 2011.
# பேடி கிளிஃப்ட்

** பேடி கிளிஃப்ட்** (*Paddy Clift*, பிறப்பு: சூலை 14 1953, இறப்பு: செப்டம்பர் 2 1996), சிம்பாப்வே அணியின் துடுப்பாட்டக்காரர். எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 319 முதல்தர துடுப்பாட்டப் போட்டிகளிலும், 243 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1971-1988 ஆண்டுகளில், சிம்பாப்வே முதல்தர துடுப்பாட்டப் உறுப்பினராக முதல்தர துடுப்பாட்டப் போட்டிகளில் பங்கு
கொண்டார்.
# பேடி கிளிஃப்ட்

## வெளி இணைப்பு

பேடி கிளிஃப்ட் கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 20 2011.
# பிரயன் கிளார்க்

** பிரயன் கிளார்க்** (*Brian Clark *, பிறப்பு: செப்டம்பர் 3 1964), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளிலும், ஒரு ஏ-தர துடுப்பாட்டப் போட்டியிலும் கலந்து கொண்டுள்ளார். இவர் 1993/94 ஆண்டுகளில், சிம்பாப்வே முதல்தர துடுப்பாட்டப் உறுப்பினராக முதல்தர துடுப்பாட்டப் போட்டிகளில் பங்குகொண்டார்.
# பிரயன் கிளார்க்

## வெளி இணைப்பு

l பிரயன் கிளார்க் - கிரிக்க்ட் ஆக்கைவில் இருந்து
விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 20 2011.
# பீட்டர் சிங்கோகா

** பீட்டர் சிங்கோகா** (*Peter Chingoka*, மார்ச்சு 2, 1954 – 22 ஆகத்து 2019), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஏ-தர துடுப்பாட்டப் போட்டிகளில் கலந்து கொண்டுள்ளார். இவர் 1975-1977 ஆண்டுகளில், சிம்பாப்வே ஏ-தர துடுப்பாட்ட உறுப்பினராக ஏ-தர துடுப்பாட்டப் போட்டிகளில் பங்குகொண்டார்.